Det er riktig at frivillige organisasjoner etter hvert blir mer profesjonelle, men det er også et resultat av kravet fra samfunnet – det samfunnet som de lever i. Jeg tror at nettopp dette grensetilfellet når det gjelder dugnad, særlig i bytte mot leie, kanskje spesielt i bytte mot leie fra statlige institusjoner, er så vidt spesielt at det kanskje kan betinge særskilte løsninger innenfor regelverket. Jeg kjenner til problemene ved å endre på merverdiavgiftsloven. Det er ikke enkelt, og det er mange hensyn å ta, og jeg må ønske finansministeren lykke til med å få til en god løsning her.